गौरतलब है कि जम्मू और कश्मीर के अनंतनाग में पत्थरबाजी में गुरुवार को घायल हुए सेना के जवान की मौत हो गई थी। उत्तराखंड के पिथोरागढ़ के रहने वाले राजेंद्र सिंह की शुक्रवार को इलाज के दौरान मौत हो गई। राजेंद्र सिंह उस टीम का हिस्सा थे, जो बॉर्डर रोड ऑर्गनाइजेशन को सुरक्षा देने का काम करती है। गुरुवार को उनकी टीम पर अनंतनाग बायपास पर पत्थरबाजों ने हमला किया। इसी हमले में एक पत्थर राजेंद्र सिंह के सिर में लगा। इसके बाद उन्हें इलाज के लिए अस्पताल में भर्ती कराया गया था, लेकिन शुक्रवार को उनकी मौत हो गई।